Help:Moving a page/sk

Presun (premenovanie) stránky znamená dať jej iné meno. Urobíte to pomocou záložky "Presunúť" v hornej časti obrazovky. Potom jednoducho zadáte nový názov a kliknete na 'Presunúť stránku'. Obvykle by ste mali nechať označenú voľbu "Presunúť pridruženú diskusiu".

Ak presúvate stránku "A" pod nový názov "B", vykoná sa nasledovné:
 * Vytvorí sa nová stránka "B", s obsahom zo stránky "A"
 * Obsah stránky "A" sa nahradí Presmerovaním na "B".
 * Celá história úprav stránky "A" sa presunie pod záložku história stránky "B".

Tretí bod je dôležitý. Pomocou funkcie 'Presunúť' totiž presúvate aj históriu úprav, čo je vo väčšine prípadov žiadúce. História úprav umožňuje ľuďom vidieť, ako sa obsah stránky vytváral a kto čím prispel. Ak presuniete obsah kopírovaním a vložením (bez použitia funkcie 'Presunúť'), toto nedosiahnete (viď. tiež Sledovanie zmien).

Keďže operácia presunu zanecháva po sebe presmerovanie (viď. Presmerovania), nemala by spôsobiť žiadne neplatné odkazy. Aj tak však môžete vyhľadať stránky, ktoré odkazujú na presmerovanie a upraviť ich tak, aby odkazovali priamo na nový názov stránky. Funkcia nástrojov 'Odkazy na túto stránku' (vľavo dole) Vám v tom pomôže.

Návrh na presun
Vymyslieť názov stránky môže byť náročný aspekt organizácie wiki a často môže provokovať diskusie. Ak presun, nad ktorým rozmýšľate je taký, ktorý môže spôsobiť pozdvihnutie, alebo by mohol byť kontroverzný, mali by ste najprv presunutie stránky navrhnúť na diskusii, kde na to uvediete aj svoje dôvody. Môžete tiež zaviesť systém pre označenie samotnej stránky - pomocou šablóny s návrhom na presunutie. Tak, aby si každý Váš úmysel všimol.

Vrátenie presunu
Tak, ako všetky úpravy na wiki, aj operácia presunu môže byť vrátená naspäť (a to ktorýmkoľvek užívateľom). Stačí na to jednoducho presunúť stránku naspäť, tzn. presunúť stránku "B" naspäť do "A".

Stránka s názvom "B" zostane existovať a bude obsahovať len presmerovanie z "B" to "A". Ktorýkoľvek užívateľ môže presmerovanie vymazať a navrhnúť stránku na zmazanie. Samotné vymazanie stránky si však vyžiada oprávnenia sysop-a (viď. Vymazanie stránky).